തടവിലാക്കിയ വാവേയ് സി.എഫ്.ഒയെ മോചിപ്പിച്ച് കാനഡ വാഷിങ്ടണ്: ചൈനീസ് ടെക് ഭീമന് വാവേയുടെ സി.എഫ്.ഒ മെങ് വാന്ഷോവിനെ കാനഡ മോചിപ്പിച്ചു . അമേരിക്കന് ജസ്റ്റിസ് ഡിപ്പാര്ട്ട്മെന്റുമായി വാന്ഷോ കരാറുണ്ടാക്കിയതിന് പിന്നാലെയാണ് മോചനം. 2022 അവസാനം വരെ വാവേയ് സി.എഫ്.ഒക്കെതിരെ നിയമനടപടികളുണ്ടാവില്ലെന്ന് യു.എസ് നീതി വകുപ്പ് വ്യക്തമാക്കി . അതിന് ശേഷം ഇവര്ക്കെതിരായ കേസുകള് ഒഴിവാക്കുന്നത് സംബന്ധിച്ച് തീരുമാനമുണ്ടാവും. ഇറാന് കമ്ബനി സ്കൈകോമുമായുള്ള കരാറില് എച്ച്.എസ്.ബി.സി ബാങ്കിനെ തെറ്റിദ്ധരിപ്പിച്ചുവെന്നതാണ് വാവേയ് സ്ഥാപകന് റെന് ഷെങ്ഫിയുടെ മകള്ക്കെതിരായി അമേരിക്ക ചുമത്തിയ കുറ്റം. എന്നാല് എച്ച്.എസ്.ബി.സി ബാങ്കിനുണ്ടായ നഷ്ടത്തിന്റെ ബാധ്യത മെങ് വാന്ഷോ ഏറ്റെടുത്തുവെന്നാണ് വിവരം. ഇതാണ് കരാറിലെത്തുന്നതിന് സാഹചര്യമായത് .2018 ഡിസംബറിലാണ് കാനഡ വാന് ഷോയെ തടഞ്ഞുവെച്ചത്. അതെ സമയം, അമേരിക്കയുമായുണ്ടാക്കിയ കരാര് പ്രകാരം മെങ്ങിന് ചൈനയിലേക്ക് മടങ്ങാം. ഇതുപ്രകാരം ചൈനീസ് സര്ക്കാര് അയച്ച പ്രത്യേക വിമാനത്തില് അവര് കാനഡയില് നിന്ന് ബീജിങ്ങിലേക്ക് മടങ്ങി. ഇതിന് പിന്നാലെ ചൈനീസ് കസ്റ്റഡിയിലുണ്ടായിരുന്ന രണ്ട് കനേഡിയന് പൗരന്മാരെ മോചിപ്പിച്ചെന്ന് പ്രധാനമന്ത്രി ജസ്റ്റിന് ട്രൂഡോയും അഭിപ്രായപ്പെട്ടു .കാനഡ,യു.എസ്, ചൈന തുടങ്ങിയ രാജ്യങ്ങള് തമ്മിലുള്ള വര്ഷങ്ങള് നീണ്ട പ്രതിസന്ധിക്കാണ് ഇതോടെ പരിഹാരമാകുന്നത്.The post തടവിലാക്കിയ വാവേയ് സി.എഫ്.ഒയെ മോചിപ്പിച്ച് കാനഡ first appeared on MalayalamExpressOnline.